Die missie van die Beradingsdiens van Radiokansel is om 'n reisgenoot te wees vir ons kli�nte in hulle soeke na sinvolheid. Ons doel is om die Blye Boodskap aan persone te bedien sodat hulle in 'n lewende verhouding met God kan lewe. Radiokansel het in 2006 vir ABBO (Assosiasie vir Bybelse Berading en Opleiding) gekontrakteer om die beradingsdiens te bestuur en te bedryf. Hierdie samewerking blyk uiters vrugbaar te wees. Vir inligting oor ABBO se beradingskursusse in Bybelse Berading, kliek
Die beradingsdiens doen gratis krisis- en/of oorbruggingsberading deur middel van telefoon-gesprekke, briewe per epos/slakkepos, SMS en een-tot-een-gesprekke in ons kantoor. Vir langtermyn, intensiewe berading en hulp word persone verwys na Bybelse beraders en/of ander spesialis-hulpverleners. Vir inligting oor ons verwysingslys, kliek
Radiokansel se berading is gefundeer op die Bybel. Ons oorbruggingsberaders word opgelei om diegene wat inskakel of epos/skryf, 'n geleentheid te gee om oor hulle probleme te praat en om toepaslik bedien te word. Tans werk hier 30 beraders vrywillig en sonder vergoeding 24 uur per dag, 7 dae per week. Daar word maandeliks ongeveer 600 telefoonoproepe hanteer en ongeveer 150 eposse/briewe beantwoord. Gemiddeld 75 persone word maandeliks teruggebel en om en by 100 inbellers ontvang elk 'n bemoedigings-SMS van ons.
Ons ontvang ook maandeliks ongeveer 600 gebedsversoeke wat deurgegee word na ons gebedsgenote - 'n groep mense wat landswyd voorbidding doen. Ons bedien ook jongmense via SMS en e-pos. Kli�nte van Kaapse Kansel word tans ook deur ons bedien.
U word uitgenooi om ons beradingsdiens te skakel by (012) 334-1320, of 'n e-pos te stuur na
berading@radiokansel.co.za, of 'n brief te pos aan Berading, Posbus 3436, PRETORIA, 0001. Die selfoonnommer vir SMS-berading vir die jeug is 071 679 4302. Gaan Na